b'\n_START_ARTICLE_\nByte\n_START_SECTION_\nEnhet for datamengde\n_START_PARAGRAPH_\nAv og til brukes begrepet kbyte/s eller kB/s for \xc3\xa5 angi hastighet over nettverk, men dette er ingen standardisert m\xc3\xa5leenhet og b\xc3\xb8r unng\xc3\xa5s grunnet overhengende fare for sammenblanding med bit/s, bit per sekund._NEWLINE_Prefiksene kilo (k), mega (M), giga (G) med flere, blir ofte brukt til \xc3\xa5 angi hvor mange byte en datamengde opptar. Disse prefiksene er tierpotenser, men siden datamaskiner opererer med totallsystemet, er det ofte mer hensiktsmessig \xc3\xa5 oppgi tallene i toerpotenser, slik som kibibyte (KiB), mebibyte (MiB), gibibyte (GiB), og s\xc3\xa5 videre. _NEWLINE_N\xc3\xa5r man snakker om overf\xc3\xb8ringshastihet, betyr liten k vanligvis 1000, men dersom man snakker om lagringskapasitet betyr k 1024. Noen benytter derfor en stor K hvis det er snakk om 1024. Likevel hender det at tierpotensprefiksene brukes i betydning av toerpotensprefiksene.'